Ikki Kita
(pravo ime: Kita Terujirō (北 輝次郎)) bio je japanski književnik, publicist, politički filozof koji se jednom od najuticajnijih ličnosti radikalne desnice u ranom Showa periodu, odnosno jednim od neslužbenih ideologa japanskog militarizma i ekspanzionizma. U mladosti je koketirao sa socijalizmom i bio poznat po žestokoj kritici Meiji poretka, bilo kroz instituciju monarhije tako i njenoj neslužbenoj Kokutai ideologiji. Kita je nakon Tonghai revolucije kojom je 1912. oborena dinastija Qing u susjednoj Kini postao njen oduševljen pobornik, ali su ga iskustva tokom boravka u Kini značajno razočarala i natjerala da modificira svoje stavove, koji su predstavljala inzistiranje na čvrstom etatističkom poretku, ograničenju privatnog vlasništva, režimu koji bi se oslanjao na vojsku, kao i ekspanziji Japana na azijski kontinent, pri čemu bi Japanci trebali udružiti sa drugim narodima "žute" rase u borbi protiv zapadnih kolonijalnih sila. Ikki Kita je svoje stavove iznio u kapitalnom djelu Nacrt plana za preustrojstvo Japana, koje je steklo izuzetnu popularnost u vojnim krugovima, pogotovo među nižim oficirima koji su 1930-ih poduzimali niz terorističkih akcija koje će 1936. godine eskalirati u neuspjeli puč. Nakon njegove propasti je Ikkija Kitu uhapsila tajna policija Kempeitai te je na zatvorenom vojnom suđenju proglašen krivim za veleizdaju i potom strijeljan.

Vanjske veze
  — film o životu i smrti Ikkija Kite

Japanski pisci
Japanski filozofi
Esperantisti
Fašisti